Illum mistennija tibda l-kumpilazzjoni tax-xhieda fil-konfront ta’ Yorgen Fenech, li huwa ssuspettat li ordna l-qtil ta’ Daphne Caruana Galizia. Il-kumpilazzjoni kellha tibda tinstema’ nhar l-Erbgħa li għadda, iżda dakinhar stess ġiet posposta, bil-Maġistrat Nadina Lia tastjeni milli tisma’ l-każ, wara li tqajmu oġġezzjonijiet fuq possibiltà ta’ kunflitt ta’ interess. Illum il-kumpilazzjoni mistennija tibda għall-ħabta tan-nofsiegħa quddiem il-Maġistrat Rachel Montebello. tvm.com.mt se jkun qed iwassal aġġornamenti diretti mill-Qorti tul is-seduta. Ara wkoll: AĠĠORNAT: Il-Maġistrat Nadine Lia tastjeni milli tisma’ l-kumpilazzjoni tax-xhieda ta’ Yorgen Fenech